Banja Luka (en serbio Бања Лука) ye a capital politica y administrativa (de facto) d'a entidat autonoma d'a Republica Serbisca, y a segunda mayor ciudat de Bosnia y Herzegovina dimpués d'a capital Sarajevo. A tamas de que en l'articlo 9 d'a Constitución d'a Republica Serbisca s'estableixe que a capital de iure d'a entidat ye Sarajevo, administrativament nomás una chicota parti d'a ciudat s'integra en o territorio d'a Republica Serbisca. A seu d'o Gubierno y de l'Asambleya Nacional d'a Republica Serbisca se troban en Banja Luka, asinas como a mayor parti d'as institucions d'autogubierno. Tamién ye a seu de bels organismos estatals como a Dirección d'Impuestos Indreitos (VAT Authority) u o Fundo de Garantía de Depositos, y cuenta con oficinas y sucursals d'o resto d'as achencias y institucions estatales, incluyendo-ie una seu d'o Banco Central de Bosnia y Herzegovina.